Qozog‘istonda 2050 yilga borib mehnatga layoqatsiz aholi sonining o‘sishi kutilmoqda, deya xabar berdi QR sog‘liqni saqlash va ijtimoiy taraqqiyot vaziri Tamara Duysenova "Nur Otan" partiyasi fraksiya majlisida. Bu haqida IC24.KZ ma’lum qildi. "O‘tkazilgan tahlil natijalariga ko‘ra, 2050 yilgacha respublikada 65 yoshdan katta va 25 yoshdan kichik aholi soni o‘sishi kutilmoqda, ya’ni mehnatga layoqatsiz aholi soni ko‘paymoqda. Bu yosh guruhiga mansub aholi sonining o‘sishi mehnatga layoqatli fuqarolar soni o‘sishidan ikki barobar o‘zib ketadi", - dedi T. Duseynova kasalliklar bilan kurashish hamda aholi o‘lim darajasining yuqori ko‘rsatkichlari muammolarini bartaraf etish masalalariga doir o‘tkazilgan majlisda. Uning so‘zlariga ko‘ra, bunday o‘zgarishlar tibbiy xizmatlar ehtiyojining o‘sishiga olib keladi, bu esa aholi sog‘lig‘ini saqlash va mehnat resurslarini tejashga yangicha yondashuvni talab qiladi.